Mihai Tudose nu-l mai vrea pe Victor Ponta consilierul lui Marcel Ciolacu
- Antonia Hendrik
- 7 martie 2024, 23:35
Mihai Tudose a ajuns europarlamentar pe listele Pro România. Plecarea sa din partidul lui Victor Ponta a fost cu scandal. Mai exact, funcţia de europarlamentar a fost câştigată de liderul formaţiunii politice, Victor Ponta, prin munca membrilor şi simpatizanţilor Pro România din toată ţara.
Mihai Tudose a declarat că nu-l mai vrea pe Victor Ponta consilierul lui Marcel Ciolacu. Mai ales după ce a văzut că fostul premier a negociat cu AUR. Europarlamentarul Mihai Tudose a fost partener politic cu Victor Ponta, dar cei doi s-au despărțit cu mare scandal, atunci când Tudose a decis să plece din Pro România.
Mihai Tudose a declarat că Ponta nu ar trebui să mai fie consilier onorific al premierului
În prezent, Mihai Tudose a revenit în conducerea PSD și explică de ce nu a fost acceptată o alianță cu Pro România la europarlamentare, asta deși Victor Ponta și Corina Crețu au depus toate eforturile.
Europarlamentarul Mihai Tudose susține că negocierile dintre Victor Ponta și AUR au fost cele care au închis orice portiță.
"Foarte bine că s-a dus la AUR. De ce să-l vrem la PSD? S-a dus la AUR, s-a terminat, și-a găsit menirea!", a declarat joi seară Mihai Tudose.
Mihai Tudose susține că și-ar dori ca Victor Ponta să nu mai fie nici consilier onorific al premierului Marcel Ciolacu.
Crede că Ponta nu mai este consilier. Dar nu este sigur
Victor Ponta a declarat că a fost nevoit să se ducă la AUR deoarece PSD nu l-a vrut. În acest context, Tudose a spus că nu știe sigur dacă mai e consilierul lui Marcel Ciolacu. Nu l-a întrebat pe premier despre acest lucru dar, spune el, "mi se pare o normalitate să nu mai fie".
"Nu știu dacă mai este, nu cred că mai e. Mi-ar place să cred că nu mai e. Nu am vorbit cu domnul Ciolacu, dar mi s-ar părea normal din partea domnului Ponta să nu mai fie, dar cred că am așteptări prea mari.", a mai declarat europarlamentarul.
Cu privire la Rareș Bogdan a spus că va continua să colaboreze cu el și nu se vor mai război. În contextul războiului de la graniță a decis să facă un pic de pace între ei. De asemenea, a spus că nu este un fan al comasării dar asta e calea.
"Când ești bolnav câteodată pastilele sunt amare, și operația doare", a spus europarlamentarul cu privire la comasare, la europafm.ro.